નવગુજરાત સમય, પાટણ પાટણના ફોફળિયા વાડામાં આવેલ વખતજીની પોળમાં છેલ્લા ઘણા સમયથી રહેતી એક માનસિક અસ્વસ્થ મહિલા દ્વારા શહેરમાંથી કચરો વીણીને તેના ઘર પાસે એકઠો કરાતો હતો તેના કારણે સમગ્ર વિસ્તારમા ગંદકી ફેલાઈ જતા સ્થાનિક રહીશો ગંદકી સહિત દુર્ગધથી ત્રાહિમામ પોકારી ઉઠ્યા હતા અને આ બાબતે મહિલાને રોકટોક કરતા અસ્થિર મગજને લઇ દુરવ્યવહાર કરતી હોઇ મહિલાના ત્રાસ અને ગંદકીથી છૂટકારો અપાવા માટે સ્થાનિક રહીશો દ્વારા જિલ્લા કલેક્ટરને રજુઆત કરતા કલેક્ટરના આદેશથી નગર પાલિકા તંત્ર દ્વારા આજરોજ પોલીસ સ્ટાફના પ્રોટેકશન સાથે વખતજીની પોળમાં માનસિક અસ્વસ્થ મહિલાના મકાન પાસે એકઠો થયેલ કચરાની સફાઈ હાથધરી હતી.